86/72/ETY: Komission päätös, tehty 19 päivänä helmikuuta 1986, eläinten terveyttä koskevista edellytyksistä ja terveystodistuksesta tuoreen lihan tuonnissa Kuubasta



Virallinen lehti nro L 076 , 21/03/1986 s. 0047 - 0049

Suomenk. erityispainos Alue 3 Nide 20 s. 0160

Ruotsink. erityispainos Alue 3 Nide 20 s. 0160



KOMISSION PÄÄTÖS, tehty 19 päivänä helmikuuta 1986, eläinten terveyttä koskevista edellytyksistä ja terveystodistuksesta tuoreen lihan tuonnissa Kuubasta (86/72/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(), sellaisena kuin se on viimeksi muutettuna direktiivillä 83/91/ETY(), ja erityisesti sen 16 artiklan, sekä katsoo, että yhteisön eläinlääkärien tarkastuskäynnin mukaan Kuuban terveystilanne on hyvä, erityisesti lihan välityksellä tarttuvien tautien osalta, Kuuban vastuulliset eläinlääkintäviranomaiset ovat lisäksi vahvistaneet, että vähintään viimeisten 12 kuukauden ajan Kuuba on ollut vapaa karjarutosta sekä suu- ja sorkkataudista ja ettei näitä tauteja vastaan ole rokotettu kyseisenä aikana, Kuuban vastuulliset eläinlääkintäviranomaiset ovat sitoutuneet 24 tunnin kuluessa ilmoittamaan teleksillä tai sähkeellä komissiolle ja jäsenvaltioille vahvistuksen edellä mainittujen tautien esiintymisestä tai rokotuspäätöksestä niitä vastaan, eläinten terveyttä koskevat edellytykset ja terveystodistus on mukautettava kyseisen maan tilanteeseen, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltioiden on sallittava naudansukuisten kotieläinten sekä kotieläiminä pidettyjen kavioeläinten tuoreen lihan tuonti Kuubasta, jos liha vastaa liitteessä olevassa terveystodistuksessa, jonka on oltava lähetyserän mukana, vahvistettuja edellytyksiä. 2. Jäsenvaltiot eivät saa sallia muunlaisen kuin 1 kohdassa tarkoitetun tuoreen lihan tuontia Kuubasta. 2 artikla Tätä päätöstä ei sovelleta rauhasten ja elinten tuontiin, jonka määrämaa sallii farmaseuttisten tuotteiden valmistusta varten. 3 artikla Tätä päätöstä sovelletaan 1 päivästä huhtikuuta 1986. 4 artikla Tämä päätös on osoitettu kaikille jäsenvaltioille. Tehty Brysselissä 19 päivänä helmikuuta 1986. Komission puolesta Frans ANDRIESSEN Varapuheenjohtaja () EYVL N:o L 302, 31.12.1972, s. 28 () EYVL N:o L 59, 5.3.1983, s. 34 LIITE TERVEYSTODISTUS >KAAVION ALKU> Euroopan talousyhteisöön tarkoitettu kotieläiminä pidettyjen nauta- ja kavioeläinten tuore liha() Määrämaa: ... Terveystodistuksen viitenumero(): ... Viejämaa: Kuuba Ministeriö: ... Osasto: ... Viite: ... (ei pakollinen) I Lihan tunnistetiedot Minkä eläimen lihaa: ... (eläinlaji) Palalaji: ... Pakkaustyyppi: ... Palojen tai pakkausten lukumäärä: ... Nettopaino: ... II Lihan alkuperä Hyväksytyn teurastamon tai hyväksyttyjen teurastamojen osoite (osoitteet) ja eläinlääkinnällinen(-set) hyväksyntänumero(-t)(): ... ... Hyväksytyn leikkaamon tai hyväksyttyjen leikkaamojen osoite (osoitteet) ja eläinlääkinnällinen(-set) hyväksyntänumero(-t)(): ... ... ... III Lihan määräpaikka Liha lähetetään: ... (lähetyspaikka) ... (määrämaa ja määräpaikka) seuraavalla kuljetusvälineellä(): ... Lähettäjän nimi ja osoite: ... ... Vastaanottajan nimi ja osoite: ... () Tuoreella lihalla tarkoitetaan kaikkea kotieläiminä pidettyjen nauta- ja kavioeläinten ihmisravinnoksi soveltuvaa lihaa, jota ei ole käsitelty mitenkään sen säilyvyyden parantamiseksi. Kylmäkäsiteltyä lihaa pidetään kuitenkin tuoreena lihana. () Ei ole pakollinen, jos määrämaa sallii direktiivin 72/462/ETY 19 artiklan a kohdan mukaisesti tuoreen lihan tuonnin muuhun tarkoitukseen kuin ihmisravinnoksi. () Ilmoitetaan lennon numero tai aluksen nimi. IV Vakuutus terveydestä Allekirjoittanut virkaeläinlääkäri todistaa, että edellä tarkoitettu tuore liha on peräisin eläimistä, jotka ovat olleet Kuuban alueella vähintään kolme kuukautta ennen teurastusta tai syntymästään asti, jos on kyse alle kolmen kuukauden ikäisistä eläimistä. Tehty , ... (paikka) (päivämäärä) Leima ... (virkaeläinlääkärin allekirjoitus) >KAAVION LOOPU>